
ACTIVITATEA STATULUI MAJOR 
PRIVIND PLANIFICAREA ȘI CONDUCEREA 
ACȚIUNILOR DE MASCARE CU AEROSOLI 


lonel COTOARBĂ 


Staff activity regarding the planning and conduct of smoke operations 

Abstract: Masking aerosols have an important role in the force protection, because their timely and 
synchronized use aims to hide and increase the maneuverability of the units, thus contributing to maintaining the 
power capacity of their own forces. 

The efficient use of masking aerosols in offensive and defensive actions implies the development of a judicious 
planning and management activity within the staff of the large unit and units. The CBRN module has the main role 
in the staff regarding the planning, selection and analysis of objectives, as well as the use of masking aerosols. 

Given the evolution of the technological component in future military actions, the following issues need to be 
rethought: quality of masking aerosols; development of new masking procedures in electromagnetic spectrum, 
infrared, etc.; justifying the need to re-establish aerosol masking subunits at a tactical and operational level. 

Keywords: masking aerosols; planning; analysis and target selection; CBRN specialist; planning documents. 


Activitatea statului major privind planificarea şi conducerea acţiunilor de mascare cu aerosoli 

Rezumat: Aerosolii de mascare au un rol important în cadrul protecției forței, deoarece utilizarea oportună și sin- 
cronizată a acestora, vizează ascunderea și creșterea posibilităților de manevră a unităţilor, contribuind astfel la men- 
ținerea capacităţii de luptă a forțelor proprii. 

Întrebuinţarea eficientă a aerosolilor de mascare în acţiunile ofensive și de apărare presupune desfășurarea unei 
activități judicioase de planificare și conducere în cadrul statului major al marii unități și unități. Rolul principal în ca- 
drul statului major privind planificarea, selecția și analiza obiectivelor, precum și întrebuințarea aerosolilor de masca- 
re îi revine modulului CBRN. 

Având în vedere evoluția componentei tehnologice în acţiunile militare viitoare, trebuie regândite următoarele 
probleme: calitatea aerosolilor de mascare; dezvoltarea unor procedee noi de mascare în spectru electromagnetic, 
infraroșu, etc.; justificarea nevoilor de a se reînființa subunitățile de mascare cu aerosoli la nivel tactic și operativ. 

Cuvinte-cheie: aerosoli de mascare; planificare; selecția și analiza obiectivelor; specialist CBRN; documente de 
planificare. 


Introducere 


Printr-o pregătire continuă, adaptată la cerințele 
mediului operaţional din ce în ce mai ambiguu și vo- 
latil, nuanţat de asimetrie și hibriditate, planificato- 
rii, în special cei de la nivel tactic și operativ, pot fi 
orientati prin acest demers în elaborarea unor pro- 
decizionali în rezolvarea unor situații apărute. 

Rolul planificării în obținerea succesului în ope- 
rațiile militare este incontestabil, planificarea fiind 
definită ca „arta și știința de a înțelege o situatie, 


de a imagina un viitor dorit și de a stabili modalită- 
ti eficiente de a atinge viitorul anticipat”!. 

În regulamentele de luptă și manualele tactice se 
precizează că aerosolii de mascare ajută la înșela- 
rea inamicului, ascund manevra şi măresc propriul 
raport de forțe, îndeosebi atunci când sistemele pro- 


1 Norman M. Wade, BSS5: The Battle Staff SMARTBook - Leading, 
Planning & Conducting Military Operations, Fifth Edition, The Lighting 
Press, 2015, p. 3. 

prii de descoperire a țintelor pot „vedea” prin norul 
de aerosoli, iar mijloacele inamicului nu pot desco- 
peri obiective (ţinte) în dispozitivul de luptă propriu. 

Utilizarea aerosolilor de mascare în zona unei 
ținte poate fi considerat un multiplicator al puterii 
de luptă ofensiv și, totodată, o contramăsură defen- 
sivă dinamică. Pentru toți comandanții și planifica- 
torii, în special la nivel tactic și operativ, întrebuin- 
tarea aerosolilor de mascare pe câmpul de luptă 
ar trebui să fie de interes primar, ţinând cont că o 
utilizare corectă și oportună poate genera avanta- 
je operaţionale?. 

În opinia noastră, se impune ca în statul major al 
marii unităţi să existe specialiști de apărare CBRN 
cu responsabilități și sarcini cheie. Aceștia formea- 
ză modulul CBRN care are ca responsabilitate pla- 
nificarea, pregătirea, executarea și evaluarea spriji- 
nului CBRN în acţiunile militare. În cadrul acestuia, 
structura de specialitate asigură planificarea, condu- 
cerea, coordonarea, controlul și evaluarea întrebuin- 
țării aerosolilor de mascare, pentru menţinerea ca- 
pacităţii operaţionale a unităţii în scopul realizării 
condiţiilor necesare îndeplinirii cu succes a misiunilor. 

În vederea planificării și executării misiunilor de 
mascare, prin utilizarea aerosolilor, de regulă, sta- 
tul major integrează elementele specifice în cadrul 
procesului de luare a deciziei. 

În continuare, vom prezenta sintetic problemele 
de specialitate care sunt analizate în cadrul statu- 
lui major: care sunt întrebările esenţiale în sprijinul 
deciziei de întrebuințare a aerosolilor de mascare; 
care este algoritmul de selecţie și analiză a obiec- 
tivelor ce trebuie mascate; ce documente de plani- 
ficare se elaborează pentru întrebuințarea aeroso- 
lilor de mascare. 


1. Întrebări esenţiale pentru sprijinirea deciziei 
de întrebuințare a aerosolilor de mascare 

Pentru definirea elementelor care vor fi cuprinse 
în algoritmul de întrebuințare a aerosolilor de mas- 
care pentru sprijinul acţiunilor marii unităţi tactice, 
comandantul va face precizări statului major des- 
pre intenţia de planificare și utilizare a aerosolilor 
de mascare. În general, precizările respective con- 
stituie răspunsuri la următoarele întrebări: 

Ce doresc să realizez prin utilizarea aerosolilor 
de mascare? 

- reducerea posibilităţilor de descoperire a obiec- 
tivelor în dispozitivul propriu; 

- ascunderea manevrei de forțe și mijloace pen- 
tru realizarea dispozitivului de atac; 

- măsură suplimentară pentru înșelarea inamicului. 

Unde și pentru cât timp sunt în măsură să sus- 
țin norii de aerosoli? 

- în cadrul dispozitivului propriu; 


2 Alexandru Herciu, Ionel Cotoarbă, „Cum să obţii avantaje într-un 
război modern... întrebuințarea judicioasă a fumului pe câmpul de 
luptă poate fi o soluţie?!”, în Apărarea NBC, nr. 1 (27), 2018, p. 45. 


- între unităţile proprii și inamic; 

- în dispozitivul inamicului. 

Cât de multe restricții pot să accept în raport cu 
mobilitatea forțelor proprii? 

- vizibilitate în jur de 50 metri sau mai puţin; 

- vizibilitate peste 50 metri. 

Cât de multe restricţii pot să accept în cadrul mi- 
siunilor de cercetare (descoperire a țintelor în dis- 
pozitivul inamicului)? 

Dacă împiedic posibilităţile de utilizare a altor dis- 
pozitive optoelectronice cu laser, pentru detecția și 
urmărirea țintelor: 

- împiedic și buna funcţionare a propriilor dispo- 
zitive optoelectronice cu laser? 

- dar dispozitivele de cercetare-descoperire ca- 
re funcţionează în baza principiului termal, vor fi ne- 
afectate? 

Când ar putea mascarea cu aerosoli, prin proce- 
deul „în grabă” sau „planificat”, să aducă beneficii 
acțiunilor de luptă pe care le-am gândit? 

Unde decizia mea poate fi afectată, forțele mele 
sunt expuse focului direct al inamicului și ar fi imediat 
nevoie de mascare cu aerosoli pentru a orbi inamicul? 

Cum ar putea utilizarea aerosolilor de mascare 
de către inamic să mă ajute? 

Dacă inamicul utilizează aerosoli de mascare, 
unde și cum ar fi posibil ca eu să exploatez aceste 
situații și în fiecare zonă în parte să sincronizez și 
să interpun propriile misiuni planificate? 

Misiunile de amploare de mascare cu aerosoli 
se execută după o planificare în detaliu și se înde- 
plinesc atât cu mijloacele portabile aflate la subu- 
nităţi, cât și cu mijloacele la dispoziția marilor uni- 
tăţi și unităţi subordonate (mijloace aeriene) primi- 
te în sprijin. 

De regulă, în planificarea misiunilor de mascare 
cu aerosoli se vor stabili mai multe variante pen- 
tru ca, acestea să acopere zone largi, cu un inter- 
val de timp mare, asigurând astfel desfășurarea cu 
succes a acțiunilor militare, în special a marilor uni- 
tăți și unităţi tactice. La nivelul fiecărui eșalon se pla- 
nifică utilizarea aerosolilor de mascare pentru a a- 
sigura acţiunile de luptă curente, cât și cele viitoare. 

Siguranţa, cercetarea și acţiunile de utilizare a 
aerosolilor de mascare au rolul de a bloca observa- 
rea directă din partea adversarului. Măsurile supli- 
mentare de protecţie a forțelor, implicit misiunile de 
mascare cu aerosoli sunt integrate în concepţia ge- 
nerală a operaţiei și vor fi sincronizate cu momen- 
tele principale ale acţiunilor de luptă, cu rolul prin- 
cipal de creștere a eficienţei focului armamentului 
sau se vor executa în anumite situaţii hotărâte de 
către comandanții de unități. 

Se recomandă, totodată, întrebuinţarea aeroso- 
lilor de mascare pe timpul atacului demonstrativ ca 
acțiune de forță executată pe o direcţie pe care nu 
se urmărește obţinerea iniţiativei, cu simplul scop 
de inducere în eroare a inamicului. Această acţiu- 
ne este similară atacului fals, cu deosebirea că lip- 

sește contactul nemijlocit al forțelor luptătoare cu 
inamicul, acţiunile constând, de regulă, în folosirea 
focului și fumului, a mijloacelor de război electronic, 
tehnicii de comunicații și informatică, precum și a 
deplasării forțelor. Pentru credibilitate, atacul fals 
trebuie executat asupra unui sector vital al apără- 
rii inamicului dacă se doreşte ca operaţia de indu- 
cere în eroare să aibă success. 

Planificarea misiunilor de utilizare a aerosolilor 
de mascare se va realiza prin parcurgerea etape- 
lor similare de evaluare și planificare a misiunilor 
de luptă: analiza misiunii; evaluarea inamicului; e- 
valuarea factorilor de teren în zona de responsabi- 
litate; prognoza meteorologică; evaluarea posibili- 
tăţilor forțelor proprii; timpul la dispoziţie pentru pre- 
gătirea misiunilor și momentul realizării acestora; 
itinerarele și distanţele care se parcurg pentru rea- 
lizarea misiunilor planificate. 

La nivelul statului major al marilor unităţi tactice, 
secţia (biroul) G3/S3 — Operații planifică întrebuin- 
tarea aerosolilor de mascare, în colaborare cu: 

- ofițerul cu apărarea CBRN; 

- ofițerul de artilerie și rachete; 
ofițerul de geniu; 
secţia (biroul) G2/S2 — Informaţii/cercetare; 
secţia (biroul) G4/S4 — Logistică; 
ofițerul specialist/responsabil cu prognoza me- 
teorologică. 

La planificarea întrebuinţării aerosolilor de mas- 
care, se va avea în vedere ca primele obiective vi- 
zate să fie sistemele optoelectronice ale adversa- 
rului pentru reducerea eficacităţii sistemului de lo- 
vire al inamicului. Planificarea întrebuinţării aeroso- 
lilor de mascare cuprinde elementele de detaliu, în- 
cepând cu misiunile planificate sumar, până la mi- 
siunile care se vor executa în sprijinul operaţiilor 
planificate într-un interval de la 48 la 72 de ore. 

Statul major elaborează estimări cu scopul de a 
stabili: posibilităţile inamicului și cursul de acţiune pro- 
priu, analiza obiectivelor asupra cărora se va plani- 
fica utilizarea aerosolilor de mascare, precum și prio- 
ritizarea resurselor de mascare cu aerosoli. Toate 
aceste elemente vor fi prezentate comandantului. 
După luarea deciziei de către acesta, se elaborea- 
ză ordine și dispozițiuni de luptă, astfel încât să se 
realizeze sincronizarea utilizării aerosolilor de mas- 
care cu evenimentele cheie și punctele de decizie. 


2. Selecţia și analiza obiectivelor ce trebuie mascate 

Această activitate, ce necesită o atenţie ridicată, 
începe cu orientarea comandantului și continuă cu 
întocmirea listei de priorităţi cu referire concretă la 
obiectivele ce vor fi mascate și termenul de execu- 
tare al misiunilor de orbire. Acest proces se va fina- 
liza cu decizia comandantului, în conţinutul căreia 
precizează momentele principale ale luptei și pro- 


3 Valentin Dragomirescu, Artă militară: nivel operativ, Curs universi- 
tar, Editura UNAp, Bucureşti, 2015, p. 35. 


cedeele de acțiune adoptate, manevra de forțe și 
mijloace, utilizarea artileriei, aviaţiei sau intervenţia 
unor structuri pentru întrebuinţarea aerosolilor. 

Sunt delimitate două aspecte clare în procesul 
de analiză a situaţiei și a obiectivelor, respectiv: 
analiza dezvoltării misiunii în dinamica prognozată 
și analiza obiectivelor descoperite la adversar. E- 
valuarea inamicului, a situaţiei generale și selecția 
obiectivelor în dispozitivul acestuia sunt elemente 
asigurate comandantului prin realizarea cercetării, 
analiza obiectivelor oferind datele de bază pentru 
planificarea acţiunilor militare în contact cu inami- 
cul sau în adâncimea dispozitivului acestuia. 

Datele furnizate statelor majore, de către G2/S2 — 
Informaţii prin procesul de analiză, sunt folosite di- 
rect la planificarea utilizării aerosolilor de mascare, 
îndeosebi cele referitoare la: condiţiile meteorologi- 
ce, terenul, dispozitivul de luptă al adversarului, pre- 
cum și manevra de forțe și mijloace în zona de interes. 

Evaluarea inamicului presupune evaluarea orga- 
nizării acestuia, armamentului la dispoziţie, acțiuni- 
lor de luptă, posibilităţile de acţiune cu eșalonul II, 
etc. Pentru planificarea aerosolilor de mascare, se 
acordă atenţie deosebită sistemelor optoelectroni- 
ce de cercetare (detecție) și a mijloacelor prin care 
adversarul le poate utiliza la rândul său. 

Evaluarea zonei de interes și a zonei acţiunilor 
de luptă presupune studierea variantelor probabile 
de acţiune ale adversarului în anumite zone sau 
direcţii din raionul acţiunilor de luptă. Pentru plani- 
ficarea întrebuinţării aerosolilor de mascare, anali- 
za se va concentra îndeosebi pe mijloacele opto- 
electronice ale adversarului: cantitate, dispunere, 
posibilități, manevra probabilă a acestora pe timpul 
desfășurării acţiunilor de luptă. 

Analiza situaţiei meteorologice presupune cu- 
noașterea condiţiilor meteorologice din zona de res- 
ponsabilitate și cum influențează asupra întrebuin- 
țării aerosolilor de mascare. Parametrii meteorolo- 
gici care au o influență majoră asupra perdelei de 
fum includ: direcţia vântului, umiditatea relativă, vi- 
zibilitatea și stabilitatea atmosferică. 

Analiza terenului implică studierea elementelor 
de relief și a gradului de acoperire care influențea- 
ză stabilitatea aerosolilor în zona de interes“. În plus 
faţă de importanţa direcţiei vântului, umiditatea re- 
lativă, vizibilitate a, stabilitatea și turbulentele atmos- 
ferice, la finalizarea cu succes a unei misiuni de în- 
trebuinţare a aerosolilor, trebuie luate în considera- 
re atât efectele reliefului, cât și natura solului. De 
asemenea, împrăștierea aerosolilor tinde să urme- 
ze vânturile de suprafaţă, care la rândul lor sunt in- 
fluenţate de teren. În păduri și jungle fumul are ten- 
dința de a fi dispersat uniform și de a persista mai 
mult decât pe un teren deschis. 

Pe de o parte, natura solului influențează efec- 


4 sei, FM 3-50: Smoke Operations, Department of the Army, Washington, 
DC, 1996, p. 89. 

tul la ţintă în cazul tragerilor de artilerie cu proiecti- 
le fumigene. Muniţiile fumigene la impactul cu un 
sol moale își pierd eficacitatea, deoarece o bună 
parte a compusului fumigen este acționată în mâl. 
Pe de altă parte, pot rezulta perdele de aerosoli to- 
tal ineficiente, dacă muniţiile fumigene sunt lansate 
într-o zonă mlăștinoasă. 

Nu în ultimul rând, trebuie luate în considerare 
implicaţiile direcţiei vântului asupra calităţii perdele- 
lor de aerosoli. Consumul de muniții pentru realiza- 
rea unei perdele de aerosoli, în condiţiile unui vânt 
oblic trebuie mărit cu un factor de aproximativ 1,5 
față de situația unui vânt de flanc. În prezenţa unui 
vânt din faţă sau din spate consumul crește de 3- 
4 ori. Altfel spus, consumurile de muniții fumigene 
datorate vizibilităţii și umidității relative pot fi reduse, 
însă pot fi mărite în raport cu direcţia vântului. 

În manualele tactice se specifică cerințele pen- 
tru „Analiza informativă a câmpului de luptă” (IPB — 
Intelligence Preparation of the Battlefield), prin cen- 
tralizarea și interpretarea datelor care concură la 
planificarea întrebuinţării aerosolilor de mascare, în 
raport cu scopul urmărit. 

Centralizarea datelor analizate se concretizează 
în integrarea datelor evaluate pe timpul IPB, în eta- 
pa de elaborare a Planului de operații. La planifi- 
carea utilizării aerosolilor de mascare recomandăm 
diagrame și matrici de evaluare și de decizie stan- 
dardizate. Pentru elementele din matrice unde lip- 
sesc date, acestea vor fi solicitate structurilor ISR 
proprii ce sunt în măsură să le furnizeze. 

Evaluarea posibilităților de utilizare a aerosolilor 
de mascare. Când G2/S2 — Informaţii desfășoară 
activitățile specifice IPB, ofițerul de apărare CBRN, 
în colaborare cu ofițerii din G3/S3 — Operații, cu ofi- 
țerul de artilerie și comandantul unităţii ce urmea- 
ză să execute mascarea cu aerosoli, vor pregăti 
concluziile și propunerile privind utilizarea atât a 
aerosolilor de orbire, cât și a celor de mascare. 

Toate aceste date vor fi puse la dispoziția G2/ 
S2 — Informaţii și a ofițerului care planifică lovirea 
țintelor, pentru a fi materializate în Lista țintelor și, 
totodată, utilizate în cadrul G3/S3 — Operații, pre- 
cum și de către ofițerul cu apărarea CBRN pentru 
planificarea misiunilor forțelor destinate să întrebuin- 
teze aerosoli de mascare. 

Aerosolii de mascare, utilizaţi oportun și sincro- 
nizat cu acțiunile de luptă, pe întreaga adâncime 
a dispozitivului de luptă contribuie efectiv la crește- 
rea posibilităților de manevră a unităţilor și, totoda- 
tă, la folosirea eficientă a forțelor pentru îndeplini- 
rea cu succes a misiunilor ce le revin. 

Aerosolii de mascare, asigură comandanților un 
mijloc suplimentar de a mări eficiența operaţiei, prin: 

- micșorarea posibilităţilor de observare — vede- 
re directă a inamicului; 

- reducerea posibilităților inamicului de a comunica; 

- protejarea/ascunderea forțelor proprii; 

- asigurarea unui mijloc de comunicare și sem- 


nalizare; 

- atenuarea sau anihilarea efectelor armelor cu 
energie direcționată; 

- sporirea eficacităţii sistemelor proprii de armament. 

Analiza misiunilor și experienţei acumulată de 
armatele statelor membre NATO în utilizarea aero- 
solilor de mascare ne permite să enumerăm urmă- 
toarele concluzii: 

- aerosolii de mascare favorizează atacul, având 
în vedere că, prin utilizarea eficientă și la momen- 
tul oportun, raportul de forțe se îmbunătățește cu 
25% până la 80%; 

- planificarea producerii aerosolilor de mascare, 
în timp scurt, cu mijloace portabile (lansatoare de 
grenade) este o variantă importantă pentru asigu- 
rarea succesului în luptă, dar este o soluţie cu un 
consum mare de resurse (unităţile destinate pen- 
tru aceste misiuni vor fi asigurate cu peste 400% 
mai multe resurse decât unitatea de foc normală); 

- mascarea cu aerosoli pe zone largi este solu- 
tia cea mai indicată, deoarece această variantă îm- 
bunătățește propriul raport de forțe cu până la 30%, 
iar dacă, alături de mijloacele din dotarea unităţilor, 
se va planifica și utilizarea artileriei (muniţie cu fos- 
for alb), raportul de forțe se poate îmbunătăţii cu 
până la 75%; 

- se va evita utilizarea aerosolilor de mascare în 
zona de dispunere și pe direcţiile de lovire directă 
a subunităţilor proprii de rachete antitanc dirijate. 


3. Documente de planificare pentru întrebuin- 
tarea aerosolilor de mascare 

Reorganizarea unităţilor și statelor majore, dar 
mai ales apariția noilor regulamente care trebuie 
să reflecte opţiunea pe linia integrării în structurile 
de comandă și operative ale NATO, este necesară, 
precum și adaptarea la procedeele de standardi- 
zare privind elaborarea documentelor operative. 

În acest context, planurile de acțiune și hărțile 
de lucru, elaborate de către statele majore, includ 
elementele de bază ale deciziei comandantului pri- 
vind îndeplinirea misiunilor primite de folosire a ae- 
rosolilor de mascare și contribuţia subunităților de 
arme în sprijinul concepţiei comandantului. Detalii- 
le privind planificarea acestora pe linia armelor se 
vor materializa în documente anexă, care vor fi mul- 
tiplicate și transmise compartimentelor angajate la 
rândul lor în planificarea acelor misiuni. 

Supunem atenţiei, documente de planificare de 
bază standardizate, necesare statelor majore, în- 
deosebi modului CBRN/ofițerului cu apărarea CBRN, 
pentru întrebuinţarea aerosolilor de mascare pe câm- 
pul de luptă. Astfel, după ce a primit misiunea refor- 
mulată și ghidul de planificare al comandantului, o- 
fițerul cu apărarea CBRN pregătește estimarea de 
întrebuințare a aerosolilor de mascare în operaţie. 

Considerăm absolut necesară o analiză și eva- 
luare a misiunilor de întrebuințare a aerosolilor de 
mascare ce are la bază: hărţi, grafice, scheme și 

alte documente relevante. 

În acest sens, se precizează misiunea stabilită 
de către comandant în urma procesului de analiză- 
evaluare, situaţia și cursul acţiunilor în desfășura- 
re, operaţiile care vor fi sprijinite cu acţiuni de fumi- 
zare, caracteristicile zonei de operaţii (caracteristi- 
cile meteo, terenul, precum și alte elemente consi- 
derate utile). Se face o analiză a elementelor de 
slăbiciune ale inamicului care să fie exploatate și 
se nominalizează ţintele potenţiale. De asemenea, 
se prezintă forțele și mijloacelor la dispoziție pen- 
tru utilizarea fumului de mascare (subunități la dis- 
poziție, autospeciale de fumizare, generatoare de 
fum, portabile etc.), posibile greutăţi anticipate sau 
dificultăţi datorate diferenţelor de standardizare. 

Pe scurt, se prezintă analiza misiunilor în curs 
de desfășurare: modul cum au fost asigurate, efi- 
ciența mascării cu aerosoli. Compararea misiunilor 
în curs de desfășurare trebuie să scoată în eviden- 
tă avantajele și dezavantajele constatate, inclusiv 
metodele și propunerile de optimizare pentru a evi- 
ta pe viitor situaţiile nefericite. 

Nu trebuie uitate concluziile, din care să rezulte 
dacă misiunile pot fi îndeplinite eficient și în timp 
oportun și care este cel mai indicat procedeu de 
mascare pentru îndeplinirea misiunilor ordonate. 

Comandantul structurii care urmează să execu- 
te misiunea de mascare cu aerosoli va folosi Fişa 
de coordonare a misiunilor de mascare cu aerosoli 
pentru sincronizarea acțiunilor cu unitatea sprijinită 
și cu unităţile vecine care ar putea fi afectate de 
fum. Cele mai multe informaţii sunt oferite de că- 
tre personalul modulului CBRN, precum date des- 
pre vizibilitate și locaţia țintei. Comandantul respec- 
tiv trebuie să realizeze personal coordonarea, ori 
de câte ori este posibil. 

Recomandăm utilizarea unei matrice pentru nomi- 
nalizarea mijloacelor de întrebuințare a aerosolilor 
de mascare în raport de obiectivele şi scopul urmărit. 

Modulul CBRN trebuie să coordoneze toate si- 
tuațiile de sprijin cu aerosoli de mascare, în strânsă 
colaborare cu G3/S3 — Operatii, ofițerul cu coordo- 
narea sprijinului cu foc și cu unităţile vecine. Toate 
aceste documente de planificare includ mai multe 
mecanisme pentru a veni în sprijinul ofiţerilor de stat 
major în vederea realizării unei astfel de coordonări. 

Proceduri de analiză a unei ținte implică coor- 
donarea cu comandantul sau cu G3/S3 — Operații 
pentru a determina cerințele de mascare cu aero- 
soli pentru o anumită structură, ţinându-se cont de 
următorul algoritm: 

- coordonarea cu FSO și nominalizarea țintelor 
pentru mascare cu fum. Identificarea țintelor în func- 
ție de capabilitățile FSO; 

- înregistrarea țintelor pe foaia de lucru. Identifi- 
carea cerințelor de întrebuințare a aerosolilor în- 
seamnă a sprijini operaţia (unităţi de fumizare; arun- 
cătoare; manevra vehiculelor de luptă; unităţile de 
artilerie; misiunile CAS; misiunile sistemelor de foc 


navale și alte mijloace de lovire); 

- integrarea misiunilor de mascare cu aerosoli în 
lista țintelor trebuie să aibă în vedere: mijlocul fumi- 
gen folosit; tipul de substanţă fumigenă; momentul 
începerii misiunii de fumizare; durata de fumizare 
pentru fiecare obiectiv; 

- coordonarea cu G3/S3 — Operații pentru sta- 
bilirea listei de obiective finală și a momentelor de 
utilizare a aerosolilor de mascare, altele decât cele 
de sprijin cu foc; 

- coordonarea cu FSO pentru realizarea listei de 
obiective finală şi stabilirea programului de sprijin 
cu foc presupune desemnarea structurilor ce vor 
executa mascarea cu aerosoli, selectarea mijloace- 
lor de întrebuințare și stabilirea momentului în care 
se va iniția misiunea, cât și coordonarea cu unități- 
le vecine și verificarea condiţiilor meteorologice. Pe 
baza datelor disponibile, precum parametrii meteo- 
rologici sau natura terenului, pot fi adăugate sau a- 
nulate misiuni de fumizare; 

- coordonarea cu unitățile învecinate, care pot fi 
afectate oricând de acţiunile de întrebuințare a ae- 
rosolilor de mascare; 

- elaborarea anexei de executare a misiunilor de 
mascare cu aerosoli la OPLAN/OPORD.5 

La întocmirea Listei obiectivelor care vor fi mas- 
cate cu aerosoli, ofițerul cu apărarea CBRN va avea 
în vedere următoarele criterii: 

- numărul de ordine al obiectivului: se atribuie 
un număr de control de cinci caractere pentru a i- 
dentifica obiectivul de fumizat. Printr-o procedură 
operaţională, elaborată la nivelul fiecărei structuri, 
se va stabili modul de atribuire a codurilor respec- 
tive. Acestea nu reprezintă numerele unor ţinte în 
scopul de sprijin cu foc, numere ce pot fi înregistra- 
te în coloana de observații; 

- descrierea obiectivelor planificate pentru mas- 
care cu aerosoli: se face o scurtă descriere a obiecti- 
vului (de exemplu, coloană de tancuri în deplasare); 

- coordonatele obiectivului: gridul UTM; 

- mărimea: se specifică dimensiunile obiectivu- 
lui în metri, de exemplu lungimea și lăţimea sau a- 
ria estimată; 

- sistemele optoelectronice: se referă la apara- 
tura optoelectronică care va fi afectată de întrebuin- 
tarea unui anumit tip de aerosol; 

- mijlocul de fumizare utilizat: se identifică cele 
mai adecvate mijloace de întrebuințare a aerosoli- 
lor de mascare; 

- tipul fumului produs: se identifică tipul de aero- 
sol ce trebuie folosit; 

- prioritatea misiunii. se stabilește prioritatea pe 
baza analizei valorii-țintă de sprijin cu foc; 

- observații. se referă la anumite informaţii supli- 
mentare, ajutătoare. 

Anexa de executare a misiunilor de mascare cu 
aerosoli la OPLAN/OPORD pune în aplicare deci- 


5 Ibidem, p. 55. 

ziile comandantului cu privire la modul de utilizare 
a aerosolilor în operaţie. Șeful modulului CBRN pre- 
gătește și coordonează întocmirea acestei anexe. 
Modulul CBRN întocmește și transmite copii către 
unităţile subordonate și vecine (în situaţia în care 
aceste vor fi afectate de fumul generat), G3 și G4, 
FSCOORD și comandanții structurilor ce urmează 
să execute mascarea cu aerosoli. 


Concluzii 

Aerosolii de mascare constituie un element im- 
portant al protecţiei forței, iar întrebuinţarea acesto- 
ra prin procedee specifice asigură ascunderea dis- 
pozitivelor de luptă și creșterea capacității de mane- 
vră a forţelor proprii. 

Având în vedere posibilităţile și performanţele li- 
mitate de întrebuințare a aerosolilor de mascare, 
apreciem ca fiind necesară planificarea, coordona- 
rea, controlul și evaluarea judicioasă a misiunilor 
de specialitate. În acest sens, un rol important revi- 
ne specialiștilor/modulului CBRN din cadrul marii 
unităţi care au ca responsabilitate sprijinul CBRN, 
inclusiv întrebuințarea aerosolilor de mascare în ac- 
țiunile militare. 

De aceea, se apreciază faptul că, în procesul de 
planificare a operaţiilor, resursa umană reprezintă 
o problematică aparte și merită tratată ca atare®. 
Fără specialiști cu o pregătire temeinică și dedicați 
carierei militare, planificarea, pregătirea, executa- 
rea și evaluarea eficientă a misiunilor de speciali- 
tate nu asigură îndeplinirea obiectivelor stabilite. 

Planificarea întrebuinţării aerosolilor de mascare 
trebuie să asigure creșterea probabilității de suc- 
ces în ofensivă și apărare prin identificarea ferestre- 
lor de oportunitate, combinarea misiunilor de ascun- 
dere și favorizarea manevrei forțelor proprii cu cele 
de înșelare a adversarului, astfel încât să fie menti- 
nută capacitatea de luptă a marii unităţi pe toată du- 
rata de desfășurare a acţiunilor militare. 

Având în vedere dezvoltarea și integrarea rapi- 
dă a tehnologiilor emergente în cadrul structurilor mi- 
litare, apreciem ca fiind necesară regândirea și adap- 
tarea concepţiei de întrebuințare a aerosolilor de 
mascare la noile realități ale mediului operaţional. 
În primul rând, se impune realizarea unei noi gene- 


6 x, Carta Albă a Apărării, Ministerul Apărării Naţionale, Bucureşti, 
2020, p. 7. 

rații de mijloace de mascare cu aerosoli, performan- 
te și eficiente, atât în spectrul vizibil, cât și în cel in- 
fraroșu și electromagnetic. În al doilea rând, o nouă 
concepţie presupune dezvoltarea unor noi procedee 
de întrebuințare a aerosolilor de mascare, în funcţie 
de modul cum sunt selectate obiectivele, tipul mij- 
locului de utilizare și efectul planificat. În al treilea 
rând, este necesară identificarea oportunităţilor ca- 
re să justifice nevoia realizării și dezvoltării unor noi 
structuri de mascare cu aerosoli la nivel tactic și o- 
perativ. Toate aceste elemente supuse analizei tre- 
buie să conducă la revitalizarea domeniului între- 
buinţării aerosolilor de mascare în acţiunile militare. 

La final, considerăm că utilizarea adecvată a ae- 
rosolilor de mascare, în special la nivel tactic, ajută 
la creşterea rezilienței forțelor, „necesară unei si- 
nergii a eforturilor comune și individuale””, în sco- 
pul optimizării protecţiei forțelor și îndeplinirii misiu- 
nilor primite. 

